《林德九国录作冰玉寮来索赋因寄五字》
宋代·韩淲

仇池苏仙语，发挥我孤山。孤山有何佳，林逋庐其间。

风高气化有，庸贩亦班班。是荣人爵欤，百世不可攀。

沉冥惬幽性，道胜无戚颜。至今西湖西，眇弥尚沧湾。

谁夫仕吴京，敛焉心肯閒。吟讽彼一诗，静视触与蛮。

斋房如僧寮，热客自尘寰。出处贵君子，安时谅非艰。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥有当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。